આ અંગે વાલીઓએ જણાવ્યું હતું કે, સરકાર દ્વારા ઓરી અને રૂબેલાને નાબૂદ કરવા માટે રસીકરણનો કાર્યક્રમ રાખવામાં આવ્યો છે. જે આગામી દિવસોમાં અમલી બનશે. જેના માટે વાલીઓની સાથે એક બેઠકનું આયોજન મહુધાની કોલેજમાં કરવામાં આવ્યું હતું. આ બેઠકમાં આરોગ્ય વિભાગના અધિકારીઓ પણ હાજર રહ્યા હતા. તેઓએ આ બેઠકમાં રસીકરણ અંગેની માહિતી વાલીઓને સમજાવી હતી. અંદાજે ૨૦૦થી વધારે વાલીઓ આ મિટીંગમાં હાજર રહયા હતા. પરંતુ તેઓએ આ રસીકરણ કર્યા બાદ કોઇ આડઅસર થાય તો તેની જવાબદારી કોની તે અંગેનો પ્રશ્ન પૂછતા વિવાદ થયો હતો. આ બાબતે આરોગ્ય વિભાગના અધિકારીઓ અમને લેખિતમાં લખીને આપશે કે આ રસીકરણથી કાંઇ જ થશે નહીં. તે અંગેની વાત કરતા ભારે હોબાળો થયો હતો. જ્યારે અધિકારીઓએ આ અંગેની વિસ્તૃત સમજ આપી હતી સમગ્ર ભારતના ચાર રાજ્યોમાં આ કાર્યક્રમ સફળ રહ્યો છે. જેથી તેની કોઇ આડ અસર થતી નથી. જે બાળકોના આરોગ્યના હિતમાં છે. તેમ પણ સમજાવ્યું હતું.